রকেটের ইতিহাস
রকেট প্রথম রকেটগুলো, তীর চালানোর জন্য প্রবল চালকশক্তি পদ্ধতি হিসেবে প্রথম ব্যবহার করা হয় এবং সম্ভবত দশম শতকের প্রথম দিকে চীনে সং রাজবংশ কর্তৃক এই ধরনের রকেট ব্যবহৃত হয়। তবে ত্রয়োদশ শতাব্দী পর্যন্ত এর খুব বেশি দৃঢ় প্রমাণ পাওয়া যায় নি। সম্ভবত ত্রয়োদশ শতকের মাঝামাঝি মঙ্গোল আক্রমণের পরিপ্রেক্ষিতে প্রযুক্তিটি ইউরেশিয়া জুড়ে ছড়িয়ে পড়ে। আধুনিক রকেটের পূর্বকালীন সময়ে অস্ত্র হিসেবে রকেটের ব্যবহার চীন, কোরিয়া, ভারত এবং ইউরোপ-এর সাথে সম্পর্কযুক্ত। সর্বপ্রথম রেকর্ডকৃত রকেট লঞ্চারগুলোর মধ্যে একটি হলো ১৩৮০ সালে মিং রাজবংশ দ্বারা নির্মিত "ওয়াস্প নেস্ট" ফায়ার অ্যারো লঞ্চার। প্রায় একই বছর, ইউরোপের চিওয়াগা যুদ্ধে প্রথম রকেট ব্যবহৃত হয়। ১৪৫১ সালের দিকে কোরিয়ায় জোসেন রাজ্য "মানজং ওয়াচা" নামে পরিচিত এক ধরণের স্থানান্তরযোগ্য বহুমুখী রকেট লঞ্চার ব্যবহার করে। ১৫দশ শতকের মধ্যে রকেটের ব্যবহার পুরানো হয়ে যায়। যুদ্ধে রকেটে ব্যবহার পুনরুজ্জীবিত করা হয় ১৮শ শতকের মাঝামাঝি সময়ে লৌহ নির্মিত রকেট ব্যবহারের মাধ্যমে যা মহীশূর রাজ্য (মহীশূরের রকেট) কর্তৃক এবং মারাঠাগণ কর্তৃক ব্যবহৃত হয়। পরবর্তীতে, নবায়ন করে ব্রিটিশরা ব্যবহার করে। পরবর্তীতে মডেল এবং উন্নয়নকৃত রকেট - কনগ্রিভ রকেট নামে পরিচিত হয় এবং নেপোলিয়নীয় যুদ্ধে এগুলো ব্যবহৃত হয়।